**Spoločnosť Apollo Tyres prináša do Európy univerzálnu pneumatiku Vredestein Pinza.**

* ***Ponúka najlepšiu rovnováhu medzi jazdnými vlastnosťami na cestách a v teréne. Jej stručná charakteristika znie: „komfortne robustná“.***
* ***Výsledok päťročného projektu v oblasti výskumu a vývoja vrátane rozsiahleho simulačného návrhu a globálneho programu testovania v extrémnych poveternostných podmienkach***
* ***Uvedenie na trh v Európe nasleduje po úspešnom predstavení v USA– na najväčšom svetovom trhu s univerzálnymi pneumatikami – v roku 2021***
* ***Certifikácia „3 Peak Mountain Snow Flake“ podčiarkuje dobré vlastnosti pneumatiky Pinza v nepriaznivom počasí***
* ***Pri uvedení na trh je k dispozícii 24 veľkostí. Ďalšie budú nasledovať neskôr***

**14. Júla 2022** – Spoločnosť Apollo uvádza na trh svoju prvú špeciálnu univerzálnu pneumatiku: Vredestein Pinza. Pneumatika Pinza je výsledkom päťročného globálneho programu výskumu a vývoja, pričom bola navrhnutá tak, aby sa stala tou najfunkčnejšou univerzálnou pneumatikou spoločnosti Vredestein, pretože ponúka vynikajúce vlastnosti v oblasti priľnavosti na cestách, trakcie, valivého odporu a komfortu. Výsledkom je najlepší pomer jazdných vlastností na cestách aj v teréne spomedzi všetkých univerzálnych pneumatík na trhu.

Pneumatika Pinza je mimoriadne vhodná pre vozidlá 4x4, pickupy a športovo-úžitkové vozidlá (SUV), ktoré sa častejšie vydávajú mimo spevnených vozoviek, a zákazníkom bude k dispozícii od augusta v 24 rozmeroch. Ďalšie veľkosti budú nasledovať neskôr.

Dezén pneumatiky Pinza má výrazný vzor rybej kosti so štyrmi drážkami a do seba zapadajúce lamely v plnej hĺbke, ktoré ponúkajú vynikajúcu priľnavosť na všetkých povrchoch – vrátane blata, piesku, ľadu a snehu – a zároveň minimalizujú hluk pri jazde na ceste. Robustné rameno s tromi rozstupmi drážok má agresívne priľnavé plôšky, ktoré ešte viac napomáhajú priľnavosti na nespevnenom povrchu, a do dezénu boli zakomponované skrútené „vyrážače kamienkov“, ktoré pomáhajú odstraňovať nečistoty.

Nový model Pinza má trojvrstvový triplexný plášť na zaistenie vyššej odolnosti, zatiaľ čo jedinečný dizajn bočnice rozširuje agresívny vzor dezénu pre estetiku hodnú pneumatiky tejto kategórie, a navyše poskytuje zvýšenú ochranu pred skalami a brázdami.

Model Pinza je okrem úžasných terénnych schopností navrhnutý tak, aby poskytoval vysoký stupeň priľnavosti a komfortu pri jazde na ceste. Technológia s viacerými rozstupmi drážok a široké bloky dezénu pomáhajú minimalizovať hluk a maximalizovať presnosť riadenia, kým používanie polymérovej zmesi piatej generácie a hlbokých lamiel zabezpečuje vynikajúcu priľnavosť za všetkých podmienok.

Ďalšia vlasnosť, ktorá podčiarkuje univerzálne schopnosti modelu Pinza a ešte výraznejšie ho odlišuje od mnohých iných produktov v univerzálnom segmente, je certifikácia „3 Peak Mountain Snow Flake“, čo znamená, že pneumatika spĺňa vynikajúce štandardy priľnavosti a trakcie na snehu a zľadovatenom povrchu.

Túto novú pneumatiku navrhla a vyvinula spoločnosť Apollo Tyres v rámci interných činností výskumu a vývoja v Holandsku s rozsiahlym využitím simulovaných a praktických analýz na dosiahnutie optimálnej rovnováhy výkonnostných charakteristík. Výsledok najambicióznejšieho projektu výskumu a vývoja zameraného na konkrétny výrobok v 113-ročnej histórii tejto značky bol testovaný v náročných poveternostných podmienkach na cestách i mimo nich v Severnej Amerike, Fínsku, Južnej Afrike a na Blízkom východe.

Pneumatika bola uvedená na trh v USA v roku 2021 a rýchlo sa udomácnila ako jeden z najvyššie hodnotených výrobkov v konkurenčnom segmente univerzálnych pneumatík. Ide o jednu zo štyroch univerzálnych pneumatík, ktoré odporúča nezávislá testovacia agentúra Consumer Reports.

Model Pinza sa bude ponúkať v dvoch typoch konštrukcie: „P“ a „LT“. Agresívnejší vzor pneumatiky „LT“ je vhodný pre pracovné vozidlá, ktoré sa používajú predovšetkým v náročnejšom teréne mimo ciest. Variant „P“ má dizajn viac orientovaný na cesty, vďaka čomu je ideálny pre osobné vozidlá. Obe verzie sú vysokovýkonné terénne pneumatiky, čo umožňuje používateľom cítiť sa bezpečne na všetkých povrchoch po celý rok.

„Okrem začlenenia nových dizajnov a materiálov sme využili svoje skúsenosti na trhu s univerzálnymi pneumatikami, aby sme dosiahli dokonalú rovnováhu medzi robustnosťou v teréne a kultivovanosťou na ceste,“ povedal Daniele Lorenzetti, hlavný technologický riaditeľ spoločnosti Apollo Tyres Europe. „Rozsiahla analýza na základe umelej inteligencie a testovania v reálnom svete vo viacerých štátoch a rôznom podnebí následne pomohli nášmu tímu výskumu a vývoja poskytnúť modelu Pinza jedinečnú rovnováhu atribútov jazdy na cestách a v teréne.“

Ďalšie informácie nájdete na stránke **[relevant local web page]**.

***[KONIEC]***

**Ďalšie podrobnosti nájdete na:**

**[In-market PR contact details to be added]**

**Informácie o spoločnosti Apollo Tyres Ltd**

Spoločnosť Apollo Tyres Ltd je medzinárodný výrobca pneumatík a popredná značka pneumatík v Indii. Spoločnosť má viacero výrobných závodov v Indii a jednu prevádzku v Holandsku a Maďarsku. Spoločnosť predáva svoje produkty pod dvoma globálnymi značkami – Apollo a Vredestein – a jej produkty sú k dispozícii vo vyše 100 krajinách prostredníctvom rozsiahlej siete značkových, exkluzívnych a multiproduktových predajní.